**Győrtelek Község Önkormányzata Képviselő-testületének 2019. október 1. napján tartott nyilvános, rendkívüli ülésének jegyzőkönyve**

**1./ jegyzőkönyve:1-4.**

**2./ tárgysorozata: 1-4.**

**3./ rendeletei: -**

**4./határozatai:75, 76,77,78, *79-zárt* /2019. (X.01.)**

Száma: Gy/210-20/ 2019.

**TÁRGYSOROZAT**

Elfogadott, Tárgyalt Napirendi pontok:

**1./ Óvodavezetői beszámoló a 2018/2019. nevelési évről**

Előterjesztő: Halmi József polgármester

**2./ A VP6-19.2.1-80-2-17 kódszámú, Térségi turizmusfejlesztés című pályázattal kapcsolatosan beérkezett árajánlatok elbírálása**

Előterjesztő: Halmi József polgármester

**3./ Bűnmegelőzési koncepció jóváhagyása, megalkotása**

Előterjesztő: Halmi József polgármester

**4./ Egyebek. Zárt ülés: Hatósági ügy tárgyalása**

Előterjesztő: Halmi József polgármester

**Győrtelek, 2019. október 1.**

**Halmi József**

**polgármester**

**Készült:** Györtelek Község Önkormányzat Képviselő-testületének 2019. október hó 01. napján, 08.00 órakornyilvános, rendkívüli ülésén a 4752 Györtelek, Kossuth utca 47. szám alatt, az önkormányzat székhelyén a Házasságkötő teremben.

**Jelen vannak:**

Halmi József polgármester, Debreceni Zoltán, Demeter Antalné, Kisgyörgy Lajos; dr. Sipos Éva jegyző tanácskozási joggal jelen van

Bétériné Szabó Anikó, Tomori Szabolcsné munkahelyi elfoglaltság, Halász Mihályné egészségügyi ok miatt nem tudnak részt venni az ülésen, melyet jeleztek.

Meghívott, és megjelent: Gergelyné Pinczés Mónika óvodavezető asszony.

**Halmi József polgármester:** Köszönti a megjelenteket megállapítja, hogy határozatképes a képviselő-testület, hét fő képviselőből négy fő, beleértve a polgármestert, megjelent.

Polgármester úr javasolja, hogy a szóban javasolt, rövid úton összehívott ülés napirendi pontja legyen a következő:1. napirendi pont:

**1./ Óvodavezetői beszámoló a 2018/2019. nevelési évről**,Előterjesztő: Halmi József polgármester, **2./ A VP6-19.2.1-80-2-17 kódszámú, Térségi turizmusfejlesztés című pályázattal kapcsolatosan beérkezett árajánlatok elbírálása** Előterjesztő: Halmi József polgármester, **3./ Bűnmegelőzési koncepció jóváhagyása, megalkotása** Előterjesztő: Halmi József polgármester, **4./ Egyebek. Zárt ülés: Hatósági ügy tárgyalása** Előterjesztő: Halmi József polgármester. Van e esetleg kiegészítés, javaslat? Nem volt.

A képviselő-testület egyetért a szóbeli javaslat alapján a napirendi pontok tárgysorozatba vételével négy igen szavazattal elfogadta a napirendi pontokat a fenti tárgysorozatban rögzítettek szerint.

**Győrtelek Község Önkormányzata Képviselő-testületének**

**75/2019. (X.01.) határozata**

**a napirendi pontokról, tárgysorozatról**

**Györtelek község Önkormányzata Képviselő-testülete az alábbiak szerint fogadja el az ülés napirendi pontjait:**

**1./ Óvodavezetői beszámoló a 2018/2019. nevelési évről**

Előterjesztő: Halmi József polgármester

**2./ A VP6-19.2.1-80-2-17 kódszámú, Térségi turizmusfejlesztés című pályázattal kapcsolatosan beérkezett árajánlatok elbírálása**

Előterjesztő: Halmi József polgármester

**3./ Bűnmegelőzési koncepció jóváhagyása, megalkotása**

Előterjesztő: Halmi József polgármester

**4./ Egyebek. Zárt ülés: Hatósági ügy tárgyalása**

Előterjesztő: Halmi József polgármester

**A rendkívüli ülés szükségességét pályázati határidők betartása indokolja, a döntések meghozatala nélkül hátrányos helyzetbe kerülhetne az önkormányzat.**

**1.napirendi pont: Óvodavezetői beszámoló a 2018/2019. nevelési évről**

**Előterjesztő: Halmi József polgármester**

Halmi József polgármester: Az óvodavezető elkészítette a nevelési évről a beszámolóját. 2010. óta másodjára újul meg az infrastruktúra. Három csoport indult el most szeptemberrel. Köszönöm a dolgozók munkáját, a konyhai dolgozók is ide tartoznak az ő munkájukat is köszönöm szépen.

Gergelyné Pinczés Mónika óvodavezető: Köszönöm a testület támogatását, e nélkül nem tudna működni az óvoda.

Halmi József polgármester Kérem, jelezze kézfelemeléssel, aki elfogadja, az óvodavezető által elkészített az intézmény 2018/2019. nevelési évről szóló beszámolóját.

Györtelek Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**76/2019.(X.01.) határozata**

**a Györteleki Napsugár Óvoda és Konyha 2018/2019. nevelési évről szóló beszámolójának jóváhagyásáról**

Győrtelek Község Önkormányzatának Képviselő-testülete az óvodavezető által elkészített, megküldött a Györteleki Napsugár Óvoda és Konyha intézmény 2018/2019. nevelési évről szóló beszámolóját jóváhagyja, azt elfogadja.

**2.napirendi pont: A VP6-19.2.1-80-2-17 kódszámú, Térségi turizmusfejlesztés című pályázattal kapcsolatosan beérkezett árajánlatok elbírálása**

**Előterjesztő: Halmi József polgármester**

**Halmi József polgármester**: szóbeli előterjesztést tesz. A kikötő, és parkoló építéssel kapcsolatos VP-s pályázatra árajánlatot kértünk térburkolat készítése, parkoló lefedése, kikötő stégkészítés, térfigyelő-kamerarendszer kiépítés, napelem-rendszer telepítés tevékenységekre vonatkozóan a 433 helyrajzi számú ingatlanra vonatkozóan a következőktől: 1.S PLUSZ L Mérnöki Korlátolt Felelősségű Társaság /4700 Mátészalka, Bercsényi utca 22. 24926939-2-15, Suszté László/, 2.DEMETER ARANYECSET Építőipari Korlátolt Felelősségű Társaság /4900 Fehérgyarmat, Dózsa György út 71.14403884-2-15 Demeterné Tar Anett/, 3. T SOLAR Kft. / 4752 Györtelek, Rákóczi utca 36., 23060861-2-17, Morvainé Molnár Mónika/. Az előírt határidőig beérkeztek az árajánlatok. A felolvasólap alapján a következők az árajánlatok, melyek nettó összegek:

1.S PLUSZ L Kft. :9.650.000,-Ft

2.DEMETER ARANYECSET Kft.:10.100.000,-Ft.

3. T SOLAR Kft. : 9.359.392,-Ft.

Kérem, jelezze kézfelemeléssel, aki elfogadja, hogy a nyertes árajánlatot adó a T-Solar Kft, mivel az ő árajánlata tartalmazza a legalacsonyabb összeget. Ezért vele köthet szerződést a testület nevében a polgármester.

Györtelek Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**77/2019.(X.01.) határozata**

**a VP6-19.2.1-80-2-17 kódszámú, Térségi turizmusfejlesztés című pályázattal kapcsolatosan beérkezett árajánlatok elbírálásáról**

1.Győrtelek Község Önkormányzatának Képviselő-testülete beszerzési eljárást indított a 73/2019.(IX.11.) számú határozatával. A VP6-19.2.1-80-2-17 kódszámú, Térségi turizmusfejlesztés című pályázattal kapcsolatosan a következő gazdasági szereplőktől kért árajánlatot a 433 helyrajzi számú ingatlanra vonatkozóan a pályázat keretében megvalósítandó térburkolat készítése, parkoló lefedése, kikötő stég készítése, térfigyelő kamerarendszer kiépítés, napelem-rendszer telepítés tevékenységekre vonatkozóan:

1.S PLUSZ L Mérnöki Korlátolt Felelősségű Társaság /4700 Mátészalka, Bercsényi utca 22.

24926939-2-15, Suszté László/

2.DEMETER ARANYECSET Építőipari Korlátolt Felelősségű Társaság /4900 Fehérgyarmat, Dózsa György út 71.14403884-2-15 Demeterné Tar Anett/

3. T-SOLAR Kft. / 4752 Györtelek, Rákóczi utca 36., 23060861-2-17, Morvainé Molnár Mónika/

2. Győrtelek Község Önkormányzatának Képviselő-testülete megállapítja, hogy az előírt határidőben az árajánlatok beérkeztek, az eljárás érvényes, és eredményes.

A legalacsonyabb árajánlatot a T-SOLAR Kft. (4752 Györtelek, Rákóczi utca 36., Adószám: 23060861-2-17, Képviselő: Morvainé Molnár Mónika) adta, ezért a nyertes árajánlatot adónak nyilvánítja a T-SOLAR Kft.

3. Győrtelek Község Önkormányzatának Képviselő-testülete felhatalmazza a polgármestert ,hogy a vonatkozó szerződést aláírja a megvalósítással kapcsolatosan a T-SOLAR Kft.-vel.

Felelős: Halmi József polgármester

**3.napirendi pont: Bűnmegelőzési koncepció jóváhagyása, megalkotása**

**Előterjesztő: Halmi József polgármester**

Halmi József polgármester: Jegyzőnő előkészítette a bűnmegelőzési koncepciót. Ez egy szükséges dokumentum, hiszen probléma van, és kell, hogy legyen az önkormányzatnak ezzel kapcsolatosan elvei, célkitűzései, elérendő célok, eszközrendszere.

Halmi József polgármester Kérem, jelezze kézfelemeléssel, aki elfogadja, az önkormányzat bűnmegelőzési koncepcióját a kiküldött tervezet alapján.

Györtelek Község Önkormányzat Képviselő-testülete négy igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**78/2019.(X.01.) határozata**

**az önkormányzat bűnmegelőzési koncepciójának jóváhagyásáról, megalkotásáról**

Győrtelek Község Önkormányzatának Képviselő-testülete az önkormányzat bűnmegelőzési koncepcióját megalkotja, jóváhagyja a határozat melléklete szerint.

**4.napirendi pont: Egyebek. Zárt ülés: Hatósági ügy tárgyalása**

Előterjesztő: Halmi József polgármester

Köszönöm szépen a testület eddigi munkáját.

További kérdés, vélemény, hozzászólás, közérdekű bejelentés nem volt, ezért az ülés zárt ülésként folytatódik tovább.

**Györtelek, 2019.október 1.**

**Halmi József dr. Sipos Éva**

**polgármester jegyző**